Diari Oficial de la Generalitat Valenciana


Sumari del DOGV 3092, del 03-10-1997 (1997/9766)

ORDRE de 7 de juliol de 1997, de la Conselleria de Sanitat, per la qual crea les unitats de Conductes Addictives en algunes àrees de salut de la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/07/07/(3)/dof/vci/html**

### Dades del document

Número de DOGV
:   3092

Data del DOGV
:   03-10-1997

Secció del DOGV
:   DISPOSICIONS GENERALS

Número del document
:   1997/9766


Data del document
:   07-07-1997

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

3275 ORDRE de 7 de juliol de 1997, de la Conselleria de Sanitat, per la qual crea les unitats de Conductes Addictives en algunes àrees de salut de la Comunitat Valenciana. [97/X9766]
  
L'assistència sanitària a les drogodependències ha de ser acceptada com una prestació comuna dins del sistema sanitari públic de la Comunitat Valenciana. Per a això es considera que cal crear recursos específics que, normalitzats i integrats en la xarxa assistencial pública, permeten el desplegament d'una atenció sanitària adequada a aquest tipus de patologies.
  
Per això, i fent ús de les atribucions que em confereix el Decret 33/1997, de 26 de febrer, del Consell de la Generalitat Valenciana, i després que s'ha negociat en la Mesa Sectorial de Sanitat, d'acord amb el que preveu l'apartat b) de l'article 32 de la Llei 9/1987, de 12 de juny, d'òrgans de representació, determinació de les condicions de treball i participació del personal de les administracions públiques, en la redacció donada per la Llei 7/1990, de 19 de juliol,
  
ORDENE
  
Article 1
  
Per aquesta ordre es creen les Unitats de Conductes Addictives en algunes àrees de salut de la Comunitat Valenciana.
  
Article 2
  
Les Unitats de Conductes Addictives tindran com a objectiu bàsic l'assistència sanitària a les drogodependències i altres addiccions. Complementàriament, podran col·laborar en els programes preventius que s'adrecen a disminuir la incidència del consum de drogues i els desenvolupament d'altres addiccions i que es facen en el seu àmbit geogràfic d'actuació.
  
Article 3
  
Les Unitats de Conductes Addictives es configuren com a unitats de suport als equips d'Atenció Primària, així com de referència per al tractament del les patologies de dependència de qualsevol tipus de droga, dins de l'àrea de salut en què estiguen.
  
Seran, doncs, el recurs primari d'atenció sanitària a les drogodependències i altres trastorns addictius dins del sistema sanitari públic.
  
Article 4
  
Les Unitats de Conductes Addictives podran especialitzar-se en l'assistència d'algun tipus concret d'addiccions, segons les seues necessitats objectives d'atenció. Per aquest motiu, es creen les unitats d'Alcohologia, com a subtipus específic de la unitat de Conductes Addictives adreçat a l'assistència de pacients que presenten diagnòstics d'abús o dependència de l'alcohol.
  
Article 5
  
La creació d'aquestes Unitats de Conductes Addictives s'iniciarà en les àrees de salut relacionades en l'annex I, i s'haurà d'estendre progressivament a totes les àrees de salut de la Comunitat Valenciana.
  
Article 6
  
1. Les funcions de les Unitats de Conductes Addictives seran:
  
a) El diagnòstic i tractament sanitari, en règim ambulatori, dels pacients que presenten algun tipus de patologia addictiva, així com el suport, l'assessorament i el tractament específic, si calia, dels familiars directament afectats.
  
b) La coordinació amb els diferents recursos sanitaris de l'àrea de salut en què estiguen situades, així com la derivació de casos a aquestos, quan siga procedent.
  
c) L'assessorament dels recursos sanitaris de l'àrea de salut, en especial dels serveis i unitats hospitalàries, així com dels equips d'Atenció Primària.
  
d) La participació en les activitats de formació i investigació que, en relació amb l'atenció a l'abús de drogues, pogueren fer-se en el seu àmbit geogràfic d'actuació.
  
e) Col·laborar en les actuacions que, en matèria de prevenció de les drogodependències, puguen fer-se en l'àrea de salut en què estiguen situades.
  
f) La coordinació amb els recursos socials que, en matèria d'atenció de les drogodependències, hi haja en l'àrea de salut corresponent, així com la derivació de casos a aquestos, quan així és necessari.
  
g) Qualsevol altra funció que estiga directament relacionada amb l'atenció o la prevenció de les drogodependències i d'altres trastorns addictius i que els siga encomanada per la Direcció d'Atenció Primària i Promoció de la Salut que corresponguera.
  
2. Les funcions que farà el personal adscrit a les Unitats de Conductes Addictives no exigiran cap desplaçament des del lloc on estiga situada la unitat corresponent. Si és necessari el desplaçament del personal per raons del servei, aquest serà retribuït segons les compensacions que estigueren en vigor.
  
Article 7
  
L'accés de pacients a les Unitats de Conductes Addictives es farà directament o per derivació des de qualsevol centres o servei sanitari de l'àrea de salut en què estiga la unitat.
  
Article 8
  
Les Unitats dependran orgànicament i funcionalment de la Direcció d'Atenció Primària i Promoció de la Salut de l'àrea de salut en què estiguen.
  
Article 9
  
1. Les Unitats de Conductes Addictives estaran constituïdes pel personal facultatiu, sanitari i no sanitari que s'estime necessari per fer les activitats de les activitats que tenen encomanades.
  
2. Totes les places de personal amb destinació a aquestes unitats que es convoquen a partir de l'entrada en vigor de aquesta ordre tindran la denominació esmentada, encara que es definiran per a cada una d'elles els requisits de titulació exigibles.
  
Article 10
  
1. Els llocs de personal facultatiu adscrit a les Unitats de Conductes Addictives rebran la denominació de "metge o metgessa de conductes addictives".
  
2. Les seues funcions seran les pròpies del personal facultatiu en l'assistència de pacients amb patologies addictives, de les reflectides en l'article 6 de aquesta ordre.
  
3. Les retribucions del lloc de metge o metgessa de conductes addictives seran les actualment vigents per al lloc catalogat com a metge o metgessa adjunts, sense dedicació exclusiva.
  
Article 11
  
1. Els llocs de psicòlegs adscrits a les Unitats de Conductes Addictives rebran la denominació de "psicòleg o psicòloga de conductes addictives".
  
2. Les seues funcions, que seran les pròpies del psicòleg en l'assistència de pacients amb patologies addictives, de les reflectides en l'article 6 de aquesta ordre.
  
3. En conseqüència, les retribucions del lloc de treball de psicòleg o psicòloga de conductes addictives s'acomodaran al que disposen les relacions de llocs de treball per als classificats com a psicòleg o psicòloga.
  
Article 12
  
Tot el personal que, en el moment de l'entrada en vigor d'aquesta ordre, preste els seus serveis en règim de jornada completa en les unitats específiques d'atenció a les drogodependències, la relació de les quals s'exposa en l'annex II, quedarà adscrit a les noves unitats de Conductes Addictives per aquesta ordre. Se'n respectarà l'actual dedicació i els nivells retributius.
  
Article 13
  
Entre el personal adscrit a cada una de les Unitats de Conductes Addictives i a proposta de la direcció d'Atenció Primària i Promoció de la Salut de l'àrea de salut en que estiguera situada la unitat, el director general d'Atenció Primària i Farmàcia nomenarà una persona responsable que en serà cap, segons el que disposen els articles 26 a 28, ambdós inclosos, del Reial Decret 118/1991, de 25 de gener.
  
Article 14
  
El responsable de cada Unitats de Conductes Addictives en serà el màxim responsable jeràrquic i dependrà directament del director d'Atenció Primària i Promoció de la Salut de l'àrea en què estiguen. Haurà de presentar anualment la memòria de les actuacions de la unitat.
  
El responsable de la unitat de conductes Addictives es responsabilitzarà de la realització d'un projecte d'organització i funcionament de la unitat, que serà desenvolupat per tots els membres de la unitat de conductes addictives corresponent i enviat, per a la seua aprovació, a la direcció d'Atenció Primària i Promoció de la Salut que corresponguera.
  
DISPOSICIÓ TRANSITÒRIA
  
En el termini de sis mesos des de la seua creació, les Unitats de Conductes Addictives allistades en l'annex I hauran d'elaborar un projecte d'organització i funcionament d'acord amb el que estableix l'article 14 de aquesta ordre.
  
DISPOSICIÓ ADDICIONAL
  
Es faculta el director general d'Atenció Primària i Farmàcia per dictar les instruccions necessàries per a l'aplicació de que disposa aquesta ordre.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 7 de juliol de 1997
  
El conseller de Sanitat,
  
JOAQUÍN FARNÓS GAUCHÍA
  
Annex I
  
Àrees de Salut i localitats en què se situaran les unitats de Conductes Addictives:
  
Àrea de salut Localitat i subtipus
  
Àrea 02 Castelló de la Plana
  
Àrea 03 Sagunt
  
Àrea 06 València (unitat d'alcohologia)
  
Àrea 05 Paterna
  
Àrea 09 Catarroja
  
Àrea 11 Gandia
  
Àrea 12 Dénia
  
Àrea 13 Xàtiva
  
Àrea 14 Alcoi (unitat d'alcohologia)
  
Àrea 14 Alcoi
  
Àrees 17/18 Alacant (unitat d'alcohologia)
  
Àrees 17/18 Alacant
  
Àrea 19 Elx (unitat d'alcohologia)
  
Àrea 19 Elx
  
Àrea 20 Orihuela
  
Annex II
  
Llocs de treball que s'hauran d'adscriure a les noves unitats de conductes addictives:
  
Núm.
  
del lloc Categoria Unitat a què s'adscriu
  
29.087 metge/essa d'EAP Unitat d'Alcohologia
  
 de l'Àrea 14 (Alcoi)
  
28.259 psicòleg/oga Unitat d'Alcohologia
  
 de l'Àrea 14 (Alcoi)
  
28.269 assistent/a social Unitat d'Alcohologia


Còpia Permalink ELI